„Сторинънята“ и „правиньнята“ (магията) 
във фолклора и бита на странджанци 


Панайот “Маджаров 


Вярата в магии и Зли сили идва от най-дълбока древност. Магическите 06- 
реди и практики са твърде разнообразни и разпространени у всички народи. 
Някои остатъци от тях все още съществуват в бита на селското и градското 
население. 

„Суеверието, като духовна битова черта, е било така свойствено на бъл- 
гарския народ, щото въпреки близо век просвета все още стои в кръвта ни. 
В живота вече са малко случаите, когато то се обажда като далечно ехо, за 
да изкаже недоверие към разума, но в песните то е ярко и живо, както ебило 
някога. Чрез слово и действие човек може да внуши, „да напрати“ неотра- 
зимо Зло на друг.“ 

На странджанското население понятието „магия“ е известно като „пра- 
винъня“ или „сториньня“ -- от глаголите правя и сторвам. За голямото зна- 
чение, което се е отдавало на „сториньнята“ и „правиньнята“, се съди от мя- 
стото, Което им е отделено в народните песни, в приказките-и преданията. 
Въздействието на магията е така- силно и страшно, че даже и споменаването 
на самата дума не е безопасно. Достатъчно е да се каже „направили му“, 
„сторили хи“, а когато се обръщат към човек, който извършва магии: 


„Да му направиш!“, „Да хи сториш!“, за да се разбере, че се отнася за лошо, 
магическо въздействие. 


-- Циганко, майка да ми си, 
циганко, и помайчима,“ 

на Гьоргя да му направиш 
Велидень да ня дочака, 

Велидевь, Гьорги, Гьоргювдень!...2 


„Правиньнята“ или „сториньнята“ е извършвано зло от човек, който 
умее да съчетава магическата сила на заклинателните думи и действия със 
силата на билките. Билките с магическа сила са познати само на отделни 
хора, хуресници, и на змеиците, самодивите и слънцето. Способността за 
извършване на магия обикновено се предава по наследство. Освен позна- 
ния хуресниците обладават зла, нечиста, змейчева сила и лош поглед. 


1 Д. Осинин. Битовите народни песни. -- В: Българско народно творчество. 
Т. 7. С., 1962, с. 35. 


2 Странджански народни песни. Из репертоара на Кера П. Маджарова. С., 1983, 
с. 63, Хо 59. Отбелязаните със звездичка диалектни думи в текста на информатерите са 
обяснени в края на статията. 


Български фолклор, кн. 4, 1985 БИ 


Маръйна майка, когук” погленна, 


върла душманка, от конет панна, 
във ръка държи когук напръска, 
китка босилек, там си остана.“3 


Желанието да се направи магия се поражда поради завист, злоба, рев- 
ност, алчност, за отмъщение. Най-често срещаните случки, при който се 
търси намесата на магьосник за „правиньня“, са на любовна основа: за лю- 
бовно привличане -- „захран“, за любовно отблъскване и раздяла -- „ом- 
ръзья“, за любовно отмъщение. Но има също „правинъня“ за отнемане, от- 
крадване плодородието на нивите и млеконадоя от овцете, както и „правинь- 
ня“ в борбата със злите сили за отстраняване на болести, отстраняване на 
натрапена любов на змеици, змейове, самовили. 

„Захран“ се извършва за любовно привличане на момче, като се слагат 
билки с магическо въздействие в храната му. Така момчето обиква девойката 
и проявява силно желание да се ожени за нея. Инициатива за направа на 
„захран“ обикновено се взема от страна на момината майка, когато дъще- 
рята. се замомее или когато вече е на възраст за задомяване. „Захран“ се 
прави и на момче, което има ориентация към друга девойка или даже когато 
е вече сгодено. 

Според Стоянка Ванкова, отдавна починала жителка на село Звездец, 
която е умеела да прави „захран“, една от съставните му части е бил прашец 
от първия мензис на девойката. Майката е трябвало да запази кръвта, да 
я изсуши и когато дойде време за женитба на дъщеряй, да даде на умеещата 
да приготви магията -- разказва К. М.2 Същата информаторка разказва и 
случай за даден „захран“ на девойка: „Кака -- Керана Панайотова Чурелова, 
ми разправяше, че в Малко Търново имала една връстница -- Жора Петрова. 
Един от турските чиновници я харесал и искал да я вземе за жена. Дал на 
прислужницита им Мара „захран“ да го предаде на Жора. Мара не предала, 
а сама изяла захрана. През нощта турчинът чакал пред дома на дядо Петър 
да излезе Жора и я открадне. Вместо Жора излязла Мара. Турчинът отвел 
Мара в Одрин -- случката е станала през 1906 г.“ 

За „преориентацията“ на момчетата, както се вижда от много песни, 
причината е била не „захранът“, а „втаксваньнято. -- обещавакната зестра. 
Отказването от любимото момиче, от вече взетата годеница, е ставало зара- 
ди обещания от друго момиче имане и пари. 

Магия за любовно отблъскване и раздяла - „омръзья“, „смъръзявань- 
ня“ -- създаване на взаимна нетърпимост между влюбени, сгодени, женени, 
е тема твърде разпространена в песните и разказите. Тоя вид „правиньня“ 
най-често е породен от злоба, завист, ревност. При наличието на подобна 
ситуапия между млади хора обикновено подозрението е падало върху „зли- 
те мащехи“. Само голямата злоба -- а тя може да се породи само у чужд, 
нелюбим човек -- прибягва до извършване на „омръзья“. 


з Пак там, с. 25, Хо 12. 

4 Използуваните тук сведения и текстове са записани от следните информатори: 
Б. М. - Бърза Цв. Маджарова от с. Звездец, род. 1903 г., образ. 1 кл., починала през 
1984 г.; 3. К. - Злата В. Катеркова от с. Звездец, род. 1906 г., образ. ГУ кл.; 3. Т. -- 
Злата Ст. Тодорова от Бургас, род. 1911 г. вс. Чеглаик, Лозенградско, живяла вс. Мо- 
ряне, образ. ТУ кл.; К. М. - Кера П. Маджарова от София (за живота и репертоара й 
вж. П. Маджаров. Баяния и заклинания в репертоара на една носителка на фол- 
кдор от източния дял на Странджа. -- Бълг. фолклор, ТУ, 1978, кн. 1, с. 50--56); Н. К.-- 
Надежда Ат. Костова от Бургас, род. 1903 г. вс. Крушевец, образ. ТУ кл.;) Т. П. -- Тон- 
ка Г. Петкова от с. Крушевец, род. 1915 г., образ. ГУ кл.; Т. Ч. -- Тонка С. Челебиева 
от София, род. 1903 г. вс. Звездец, образ. ТУ кл. 

Срв. Д. Маринов. Избрани произведения. Т. Г. С., 1981, с. 272. 

Горкото, мале, мари, Еринче, 
горкото, язък, мале, за нея, 
три са го майки, мари, гледале, 
и трите върли, мари, мащехи, 

и трите люто, мари, кълняха: 
-- Ерино, да ня мари, наживеш 
голяма мома, мари, да станеш, 
голяма мома, мари, с момите 

и млада булка, мари, с булките! 
Бре де се даде, мари, зададе, 
Тодоракь, мари, от Пиргополу, 
за Еринка се, мари, оглави, 
оглавй и се, мари, ожени. 


Еринка ходи, мари, за ода, 
Тодоракь седи, мари, на дугень 
и на Еринка, мари, думаше: 

-- Еринко, драга, мари, ми беше, 
дорде ня в цръква, мари, заведат, 
дореде ня попът, мари, ярмаса“, 
дорде майка ти, мари, да дойде, 
майка ти, мари, мащехата ти, 

и ни омръзья, мари, направи, 

та ме от тебе, мари, раздели, 
каиль“ съм, любе мари, Еринке, 
мечка щревница, мари, да видя, 
ма тебе да те, мари, ня видя! 


Случка за направена „омръзья“ разказва 3. Т.: „Майка разправяше, 
че в селото, дето съм родена, Чеглаик, имало един човек, казвал се Янчо 
Николов Барантиев. Оженил се той за Рада. Рада имала мащеха, казвала 
се Злата. Радин татко ебил довел от село Бръшлян. Живяли си Рада и Янчо 
добря, но мащехата хи ня станала каиль. От един пъкь Янчо намразил 
Рада. Казал хи, че ня може повече да-я гледа. Потресла му се. Радината 
мащеха, доволна, че Янчо напуснал жената си, прибрала завареницата си 
в къщи. Отпреш хората се преправяла млого закахърена за Рада. Пък Янчо 
се изгубил от селото и ня го знаели къдя е отишъл. Като поскитал по селата 
самичък, ня можел да се начуди защо Рада му станала из един пъкь толкова 
омразна. Отишъл в село Пънчево на гледач. Гледачът дошъл в Чеглайк. 
Още като влягли в Янчувям къщата, гледачът зел да се огледва и излял на- 
вънка. Изпод стряхата измъкнал енно вързопче. Тва било сторинънята. 
Казал, че го е направила Радината мащеха Злата. 

Във вързопчето имало коса от чувяшка глава, коса от влашка“, просо, 
ленено и конопълено сяме, слънчоглед (тва вряме по нас още ня се сяело 
слънчоглед), памук, Вълна непрана, прело (конце сякакъв цвят), въглене, 
брашно, жито и различни тряви. 

Може и той да си ги е носил тява работи, ма убедил сичките , че хи е 
нашъл под стряхата. Внушил ли му е на Янчо, како е било, не знам, ма от 
то день насетне Янчо зел да търси жената си, прябрал си я в къщи и хми 
се народили пет дяца. Рада умряла по-рано, та той си бил много години 
вдовец, ма ня повторил.“ 

За същия случай си спомня и К. М.: „Когато доведеният от Янчо гле- 
дач дошъл в Чеглаик (Гьорги се казвал), се разчуло по околните села. Тръг- 
нали от всякъде хора за Чеглаик да хми гледа Гьорги. Беше през хиляда 
деветстотин и осма или девета година. И от нашето село много жени отидоха. 
С тях отиде и майка. Гостувала у Радината свекърва -- Митра Барантиева 
се казваше. Митра разкаЗала на майка случката с Рада и Янчо. 

Радината майка се казвала Злата. Била родом от село Стоилово, женена 
в нашето село Бръшлян. След като овдовяла, повторила в село Чеглаик. 
Там Злата довела и щерката си Плума. Вторият й мъж имал щерка Рада. 
И двете момичета били на една възраст. Янчов татко казал на Златиния 
мъж, че ще изпрати слюбнице да искат Плума за Янчо. Бащата предупредил 
Плума, че ще и дойдат годежари, но й казал, ако тя не е съгласна, няма да 
връщат слюбниците, ще оглавят Рада за Янчо. Плума отказала, оглавили 


в Странджански народни песни, с. 147, Хе 178. 


Янчо за Рада. Оженили ги. В дома на Барантиювци всички обикнали Рада. 
Това продължило до деня, в който дошла Радината мащеха в къщата им с 
бакраче“ бърканица“. „Сигурно е оставила правиньнята под стряхата и 
Тогава е влягла в къщи с бакрачето! -- разправяла Радината свекърва. 
-- Сичките в къщи пиха от бърканицата, съде я ня пих. И от то день насетне, 
сичките вкъщи намразиха Рада. И ай тва, марсоливото, -- посочила триго- 
дишното си дете, -- и то като я видеше, пищяше, гаче гледа чумата!“ 

Майка разправяше, че Злата още като била в нашто село я знаели, че 
върши правиньни. Имаше такъв обичай -- когато изведат булката от ба- 
щината хи къща, майката или някоя от сестрите й зима три живи въглене 
и хи похлупва с паница. Въглените трябва да угаснат и останат цели, та 
младата жена да има деца. Когато женели Златината сестра Ерина, Злата 
захлупила въглените с решето. Въглените се изпепелили и Ерина останала 
яловица.“ 

В случая с Ерина „правиньнята“ е нарушение на установения ред, 
обичай. Поставените под решето въглени станали на пепел. С омразата си 
Злата осакатила завинаги живота на сестра си. 

Най-често извършваните „правиньня“ и „сториньня“ са за любовно от- 
мъщение, отхвърлена любов, за върнати годежари, за развален годеж. По- 
родените чувства на ревност и омраза са създавали условия за твърде тра- 
гични развръзки. Магията -- отмъщението - е насочена не само към отде- 
лен човек, но понякога и към цяло семейство. 

За подобна „правиньня“ ни разказва Б. М. Тя е убедена в извършването 
на магията. Единият от случаите дълбоко е засегнал семейството й. Сигур- 
на е, че причината за смъртта на майка й, сестра й и детето на сестра ие 
направеното заклинание за отмъщение. 

„През 1932 година, по Коледа, сестра ми Тодорка Цвяткова се оглави 
за Иван Сурчов. Излягаха няколко пъте на хорото и Тодорка го върна. 
Кя още от напреш си го нищяше. Тодорка бе на 17 години, пък Иван бе на 
27--28 години. Оглави се и се ожени за друго момче. Никола се казваше, 
от село Граничар. Никола беше шивач и работеше в нашето село. Сурчовци 
ня станаха каил, дето върна Тодорка Иван. В денят на Тодоркината сватба 
с Никола дядо Сурчо прекоси пътет на сватбарето два пъте с копач и лопата 
на рамо. Пряз декември Тодорка си имаше дяте. На третият ден след раж- 
дането дятето умря. Тогава Коледата, не я правяхме като сега, празнувахме 
я подир новата година. Два деня подир новата година умря майка -- беше 
1933 година. На третият ден подир майка умря и Тодорка. Още като се вър- 
нахме от майчиното погребение, Тодорка казала на Никола, че хи е млого 
лошаво. Утринта Никола дойде у нас и ми каза, че е млого болна. Мъжът 
ми тръгноваше на овцяте и вика: „Нема да е толкова страшно, поизстинала 
е вчера от гробьято!“ Оставих децата и отидах. Тодорка горяше в огънь и 
по лицето и шията хи избили сини петна. Пък беше хубава! С бяло като 
мляко лице и цървени страни. От вратата ме попита: „Коя си?“ Ня ме позна. 
Пратих Никола да вика дофторът. Той тогава немаше дофтор, ами фелшер. 
Дойде фелшерът и каза да хи дадем ода да си измие езикет. Кя къкто беше 
изплюла одата в лигенет, дигна го и зе да пие. Фелшерът каза да я пратим 
в Бургас. Пазарихме каруца и тръгнаха. Пък Бургас е на шейсе километра. 
Като стигнали в Крушевец, спряли да починат конето и я свалили малко от 
каруцата. Ма кя веке беряла душа. Тръгнали и на няколко километра от 
селото умряла... Така за по малко от двя недели направихме три гроба. 
Майка беше на 49 години, Тодорка на осемнайсе, пък дятето хи на три деня. 

Още преди да роди дятето, Никола бе ходил в Граничар пря сестрите си. 
Тогава тие му казали, че един човяк от тяхното село, като се връщал от Ям- 

бол, пътовал с дядо Сурчо от нашто село. От дума на дума се разбрали кой 
от къдя е, и къдя ходи. Граничарченинът казал на дяда Сурче, че имал же- 
нена щерка, ма се разделили с мъжът си и сега се оженила повторно в село 
близо до Ямбол. „Ми ти како му направи на то, дето остави щерката ти?“ -- 
попитал го дядо Сурчо. „Ми нищо, како да му сторя!“ -- рекъл човякът. 
„И моят син го върна енна от нашто село, ма до Коледа ше му се чуе гла- 
сът!“ -- казал му дядо Сурчо и му разправил кък ходил пре енна кадъна в 
Ямбол, дето правила сториньня и хи дал петстотин лева. 

Като разбрал, Никола се грамнал, та отишъл в Ямбол пря кадъната. 
Попитал я доходъл ли е такъв и такъв човяк пря ния. „Доходъл е! -- рекла 
му кадъната. -- Ма за како, ня мога да ти кажа! Ку дадеш петстотин лева, 
ше развалям тва, дето съм сторила!“ Дали е немал, дали му се е посвидело, 
ма Никола ня хи дал пари. Може и да е сметнал, че сичко е веке свършено. 

Там, пря кадъната, се срешнал с един чувяк. То чувяк му разправил, 
че бил женен от десет години и немали дяца. Преди година дошъл пря ка- 
дъната и кя му направила какото трябва и му казала да си иде. Когато се 
роди дятето, тогава да хи донесе парите -- петстотин лева. Ня минало и 
година и жената му родила. Сега носел парите и подаръци“. 

Б. М. разказа още един случай на отмъщение за върнат годеж: „В нашто 
село имаше енна жена -- баба Кера Узунка, вдовица. Имаше пет щерки и 
един син. За нея разправяха, че можела да прави сториньня. Беше след 
войната, 1919 година. Енна от щерките хи -- Настасия, се углави за Не- 
дялько Робов. Разправяха, че и преди да се углавят, той май млого ня я 
искал, защото била по-голяма от него. Като дойдаха на филекът?, когато 
надпяваха сичките главениковци, надпяжа и тях. Надпяванънято започва- 
зпе така: 


Ябълко бяла й цървена, -- 
ябълко дърво високо, 

от редума си най-удякь“, 

й от царювите дорове, 


> 


й от там си дърво пак удякь... 


Имаше енна Мария Дринкова, кябе млого сербез. Ня е беше страх от 
никого и надпяваше сичките както си иска. Настасия и Няделько надпя 
така: 


. Недялько си фали булчето: 
-- Моя е Настасья най-бяла, 
най-бяла и най-цървена! -- 
Недялько е дяте вчерашно, 
Настасья е баба годинска 
и още пляна посрана, 
та че на плетът простряна! 


Като рипна баба Узунка със сичките си пет щерки! Фатиха Мария и 
ацяха да я пречукат! Добря, че момчетата се намясиха, та я отърваха. Сетне, 
до няколко деня Нядялько върна Настасия. Разправяха, че го кандардисала 
калъмана му, баба Жека се казваше. Подир Велидень Недялъько се углави 
за щерката на бабината Жекина сестра, Мара Гърбова. 

Баба Узунка направила рравиньня на баба Жека „да хи умре най- 
милото!“. До годината единственият хи син умря. Работеше в Бургас -- ши- 
вач. Когато донеха хаберет, че Димо е умрял, баба Керасбъбрала сичките 


? Вж. П. Маджаров. Филек -- пролетни игри и несук. от източния дял на 
Странджа. -- Български фолклор, 1979, кн. 3, с. 44--52. Н 

Узунки, натопила босилек в енно бакръче, сегне се закичили сичките с 60- 
силек и сторили хоро.“ 

За случката с отмъщението на баба Узунка разказва и 3. К.: „Жека 
накарала Недялько да върне Настасия и го кандардисала да земе Мара 
Гърбсва, сестрината хи щерка. Още пряз постите Недялько върнал Наста- 
сия. На третият день на Велидень Недялько и Мара дойдаха на хорото 
главени. Дошла на хорото и леля хи Жека пременена. Като я видяла баба 
Кера Узунка, майката на Настасия, хи рекла: „Жеко, на то Велидень да 
играеш с бял дулбень“ н книката“ престилка, пък догодина да те видя с 
църно браде“ и църна престилка!“ Така и стана. Баба Узунка хи направила 
сторинъня. Другата година на Велики четвъртък донесаха Жекиният син 
Димо от Бургас умрял. И в пясията дето му я изпяха сетне, така се казваше: 


Димо се болен разболя, 

в първа мартина събота, 

ня може на конь да язди, 
пя може пящум да върви... 48 


Към тези, които умеят да правят магии, макар че понякога прибягва 
до услугите им, народът се отнася със страх и ненавист. Хората са уверени 
във вродената им лошотия и често им приписват нечовешка жестокост- 
Със своята фанатичност хуресникът (хуресницата) може да причини непо- 
правими злини и на собствените си деца. Подобен случай ни разказва Н. К. 
от село Крушевец: „В нашто село имаше енна жена, Ерина Николова Анге- 
лова. На нея хи се пресънила света Елена и хи рекла, че в местността Кър- 
набаир до ряката (горното течение на река Ропотамо -- 6. П. М.), над го- 
лямата канара, в земъта, има заринат манастир, та да поде да го разкопае.. 
Сетне зе да разправя, че света Елена хи се явила деньня и хи казала точно" 
де е мястото на манастирет. Ходила Ерина на мястото, копала и изровила 
основите на параклисче с правоъгълна форма и олтар в източната страна. 
В село Ерина я знаеха, че умее да прави правиньня. Синът хи Гьорги иска- 
ше енна мома, пък Ерина я нищяше, защото татко хи бил от старата вяра 
(покръстен циганин -- 6. П. М.). Света Елена ня хи давала изин“ да вкара 
в къщата си снаха от старата вяра. Грорги ня послуша майка си и се ожени -- 
момичето се казваше Калинка. Ерина направила сториньня да хи раздели. 
Калинка се разболя. Изпадаха хи зъбите, ногите хи зеха да съхнат и легна 
в постеля. Гьорги зел да пцова“ и да се кара с майка си. Ерина сторила и на 
него и той се разболя. Двамата с Калинка ходиха няколко вряме с пате- 
рици и умряха.“ " 

Когато някой е против събиране на двама влюбени и сам не умее 
да направи „омразья“ и ги раздели, прибягва до услугата на известен ху- 
ресник или хуресница от даден район. За такъв случай си спомня Т. П. от 
село Крушевец: „Преди около четерийсе и пекь години в нашто село имаше 
енно момче -- Иван Христов Карайотов. Той се бе залюбил със Станка Ата- 
насова Янева. Майката на Иван ня станала каильи решила да хи разде- 
ли. Отишла в село Харман, там имаше енна баба Костадина и един дядо 
Жеко, дет правяха сториньня. Тие ня бяха мъж и жена ма венно правяха 
правиньните. Той ходял низ горьято да събира билки и сичко какото трябва, 
пък баба Костадина нарядаше басните.“ От горъта дядо Жеко събирал от 
девет брода ода, от сух камень дъждовна одв след дъжд, парче от лястовиче 
гняздо и сякакви тряви. Баба Костадина хи разбърквала, варяла хи и хми 
нарядала басните. Ивансва майка платила и зела сториньнята и като се 


в Странджански народни песни, с. 48, Хо 36. 

върнала в нашто село, дала на Иван да пие от донесеното. Още същият день. 
усятил силна омраза към Станка. Отишъл у Станкине и хи рекъл: „Станко, 
било какото било до днеска. Майка ни направи сториньня, я пих и веке си 
ми омразна!“ Тогава Станка му рекла: „Любе Иване, Иване, майка ти да 
беше дала баре и я да пия, та и я да те намразям!“ 

За магията по „отниманьня“ (открадване) „максулет“ (плодородиетоф 
от нивите и овцете се разказва с известно съмнение („разправяха енно вря- 
ме“), от което се съди, че вярата в подобни магически действия е избледняла.. 
Случките се разказват като приказки или полуистини. 

„Сториньнята за отвиманьнято на максулет се прави утрин рано на 
Янювдень. То, който може да я върши, си избира отнапреж чузда, хубава 
нива. Откъне няколко класа от нивата, свие хи на китка и хми наряда 
думите на правинънята, да се пренесе максулет в неговата нива. Сетне се 
изсира на четерите кюшета на чуздата нива и прениса китката с класовете 
на неговата нива. За няколко деня нивата на хуресникът се налива със зър- 
но, пък нивата на другият чувяк почнова да съхне и се гявасва““. (Н. К.) 

С по-голяма образност и въображение е разказът на К. М. От чуждата 
нива се взема „майката“. Това е необикновен стрък с два класа, в който е 
събрана силата на цялата нива. Хуресницата действува в по-фантастична 
обстановка, в по-необикновени условия: в ранното утро на Еньовден -- 
в зори, преди изгрев слънце, гола, „както майка хи я родила“, с разплетени 
коси. Действията са в съгласие с християнския светец свети Яни -- закрил- 
ник и покровител на земеделските стопани. 

„Майка разправяше, че едно момче от нашето село било чираче в Ло- 
зенград. Като се връщало за село, замръкнало на кърът къдя село Дере- 
кьово. Легнало да спи край енна нива. Било срещу Янювдень. Събудило се 
още в тевно. Гледа къдя нивата иде енна жена. Той се скрил в синорът. Же- 
ната дошла до нивата, разплела си косата, съблякла се гола както майка 
хи я родила и обиколила нивата три пъте. Сетне нагазила нивата, стигнала 
До срядата и се провикнала три пъте: „Свети Яни-и-и, що дойдах! Свети 
Яни-и-и, що дойдах! Святи Яни-и-и-и, що дойдах!“ Веннъж-иялата нива по- 
легнала. Останала да стърчи съде майката. Жената откънала майката и ця- 
лата нива пак се изправила. Тогава хуресницата тръгнала къдя синурът да 
се облица. Момчето пряз тва вряме хи зело дрехите и я пречакало на синурът. 
Казало хи, че ако даде на него майката, тогава ше хи върне дрехите. Немала 
како да прави, хуресницата му дала майката и си зела дрехите. Като си 
дошло в село, момчето дало на татко си открадената майка. През харман като 
почнали да върхът“ турили във връхът“ открадената майка. Връхът се на- 
ринал с жито. Сламата била по-малко от зърното.“ 

С правинъня се открадва и максулет (млеконадоят) от овцете и козите 
на чуждо стадо и се прехвърля в собственото. Това „отниманьня“ става в 
деня преди Гьоргьовден -- „на Прядой“, когато за първи път се отбиват 
агнетата и яретата и се издоява цялото стадо. Млякото се пренася от едно 
стадо в друго от „мамьяк“ -- пиле, излюпено на гърдите на хуресница, а не 
от птицата, която е снесла яйцето. 

„За отниманьнято на максулет от овцяте хуресницата се подготвя от- 
напреж. Четеридесте дене преди Гьоргьовдень находа яце и го носи в пазу- 
хата си. Кя знае от како гняздо, къдя и кога сниса пилето яцата си. Като 
се опили, го научава кък да свири, къдя да кацнува и кък да отнима максу- 
лет. На Прядой го прата по чуздите егреци, когато хората почнат да доят. 
Пилето кацне на някое дърво отпреж стъргата“, дето доят и почне да свири: 
Фиу - фиу - фиу! Така пилето мами млякото, затва му викат „мамьяк“, 
дсрде превземе максулет от чуздите овце и го отнесе на стадото на хуресни- 

цата. Като прати пилето на няколко чузди стърги, до краят на лятото не- 
хините ведра се пълнят с мляко, пък чуздите, дето хми е отнела максулет, 
доят, доят и млякото все на дъното на ведрото.“ (Б. М.) 

От разказите на информаторките съдим, че магията (правиньнята) 
не само докарва зло и болести, но тя ги и премахва. С баяния и магии се 
премахват дошлото зло и болести. При лекуване на болести се дават и бил- 
ки, но те се приемат не защото лекуват, а защото имат чудодейна сила. 
Болестите са вселени в тялото и душата зли духове, които могат да се про- 
пъдят чрез магическата сила на словото и билките. 

„В село Ново Паничарево имахме енна леля, Керанка Карауланова 
се казваше. Кя можеше да разваля сториньня. Пря нея ходеха млого болни 
хора и за да разбере дали хми е направена сторинъня и за како хми е сто- 
рена, дали е оградисано, туреше в харкома“ чиста ода, оставяше я да пре- 
стои вечер на звяздите, а на прагът на външната врата оставяше балтията 
върху два камене и хми нарицаше някакви думи. На утринта, още в тевно, 
преди изгрев слънце, зимаше харкомата с одъта, приклекнуваше до брад- 
вата с каменьнято и пак нарядаше думи. Пущаше каменьнято в одъта и ако 
от тях някой почне да свисти -- болестта е от сториньня. Тогава запалваше 
парче от дрехата на болния, което е взела от вечерта, и го оставяше да изгори 
върху балтията. От изгарянето на плата върху балтията се образува роса. 
Големината на капките роса и тяхното разположение показват от какво е 
сториньнята. След това зимаше харкомата с одъта, каменьнято, пепелта от 
изгорялото парче плат и росата от балтията, пак им нарядаше някакви думи 
и отиваше да хи фърли в ряката или в някакъв жендем“, дето жива душа ня 
минова. Измиваше харкомата и балтията и с тва е измила правинънята от 
болния. Така болният се освобождава от сториньнята или от лошавата си- 
ла.“ (Т. П.) 

Всички информаторки са убедени, че изцелението на болните става бла- 
годарение на вярата им в изречените заклинателни думи и извършените ма- 
гически действия. Интересното е обаче това, че няколко от тях подкрепят 
убеждението си с един твърде нелогичен пример -- в силата на магията вяр- 
ват стопаните, а оздравяват болните им животни. 

„Баба Керанка разправяше, че оздравяваньнята на болння станва 
благодарение вярата, с която той приема извършеното баене. Един турчин 
дошъл в тяхното село с млого хубав конь. Отдето минял, хората саде конет 
гледали и го урчасали. Конет се разболял и турчинът отишъл пре енна баба 
в селото да му бае за урчасано. Бабата, като разбрала, че турчинът ня раз- 
бира български, почнала, да кълне конет: „Селски ючемень си ял, селски ку- 
чета да те ядат!“ Турчинът ня се сятал“ како дума бабата, ма нали силно 
вярвал, че конет му ше оздравяе и конет оздравял.“ (Т. П.) 

„В нашто село Звездец, имаше енна баба Кера Узунка, беше питропка 
в цръквата и знаеше да бае. Довела пре нея енна циганка магарето си, че 
било урчасано. Баба Кера, вмясто да му бае, зела да го кълне: „Селски ючу- 
мень си яло, селски кучета да те ядат!“ -- циганката ня се сятала“ како къл- 
не баба Кера, ма нали млого хи се искало да оздравяе магарето и то оздра- 
вяло.“ (Т. Ч.) 

От песните и преданията съдим, че твърде разпространено е било вяр- 
ването в залюбвани девойки и момци от Зли сили -- змейове, змеици и само- 
вили. Станка тъчела дарите си и влюбеният в нея змей лежал на кросното 
й, „та хи нитите пропяли и хи гребенет продумал“0. Мома жетварка, замрък- 


з Срв. П. Маджаров. Баяния и заклинания в репертоара на една носителка 

нала в дълбока падина на буйна пшен,ца, била причакана от змей на пътя, 
който й грабнал китката и я запитал: „Радо, когук любиш и когук ше зе- 
меш?“. „Рисима Калина“? само от три думи, изречени от змея, превърнал 
се в „Гюра добър юнак“, го последвала и изчезнала завинаги. Залюбената от 
змей Неда изчезнала в дълбока пещера. „Баба Мара Коначенка разправяше, 
че в землището на село Бяла вода имало пещера -- „Недина дупка“. Неда 
била мома от Бяла вода, залюбена от змей. Вечер на седянката, когато ид- 
вали момчетата, Неда захвърляла хурката си и изтичвала на двора. Раз- 
тваряла ръце за прегръдка и викала: „И мойто любе дойде! Милото ми любе 
дойде!“ Една нощ Неда изчезнала от селото. След време намерили забрад- 
ката И закачена на една вяйка пред входа на пещерата.“ (К. М.) 

На необоримата сила на змейове, змеици и самовили е трябвало да се 
противопостави нещо по-силно и могъщо -- безпределната майчина или на 
любето любов и изобретателният човешки ум. 

Три години змеица ходила при Стоян млад овчар -- „от делек мечка 
щревница, от близо мома с хустане“. Майката на Стоян знае, че само смъртта 
може да го изтръгне от пагубната любов на змеицата. Успяла с хитрост да 
изтръгне възможната магия за раздяла, тя направила невъзможното и спа- 
сила сина си. 


Стояновата майчица, във гърне няобжарено, 

кя си горъта пряброди във къща запустялица, 

и си лискето събрала и го пряс коле прякара, 

и на земьята тревъта пряз коле паратисано“, 

йот девекь брода одата, и е Стояна омила 

и на морето пената, на два ми пътя, разпътя... 


та че е сичко сварила, 


И злата, непобедима змеица е трябвало да признае силата на майчи- 
ната мъдрост и всеотдайност: 


-- Дюбе Стояне, Стояне, ня ме е кък ни раздели, 
кък бе майка ти по-хитра, яд ме е кък ме излъга!З 


Диалектни думи, употребени в текста: бакраче -- бакърче, 
менче; басни -- думите, текстът на баенето; брдде --забрадка; бърканица -- мътеница, 
мляко, на което е извлечено маслото; влашка -- царевица; връхът -- овършаните снопи за 
един ден; върхът -- вършеят; гявдсва, гявасвам се --- изчезва, изгубвам се; дулбеное -- за- 
брадка; егргк -- лятна кошара; жендгм -- ад, пусто място; изйн -- позволение; кайло, 
не става каилв -- не се съгласява; калвмйна -- кръстница, кума; кникйта -- червена; 
кдгук -- кого, когото; кондпълен -- конопено; паратйсано -- изоставено; плЯяна -- пе- 
лена; помйдйчима -- духовна майка, която го е спасила от болест или друго зло; потресе 
ми се -- омръзна ми, отврати ме; ицдва -- псува; рдзпъкь, разпътя -- кръстопът, кръсто 
пътища; стрга -- врата на егрек; сятал се -- разбрал, сетил се; удЯякь е -- вижда се, 
изпъква; хдркома -- котел, медник. 


1. Странджански народни песни, с, 19, Хо 5. 
12 Пак там, с. 23, Хе 10. 
13 Цак там, с. 18--19, Ме 4. 

